A Bíróság (hetedik tanács) 2012. szeptember 27-i végzése – Brighton Collectibles kontra OHIM
(C-624/11. P. sz. ügy)
„Fellebbezés – Közösségi védjegy – 40/94/EK és 207/2009/EK rendeletek – 8. cikk, (4) bekezdés – BRIGHTON közösségi szóvédjegy – Felszólalási eljárás – A lajstromozás viszonylagos kizáró oka esetén a nemzeti jog rendelkezéseinek értelmezése”
1.                     Fellebbezés – Jogalapok – A Törvényszék előtt felhozott jogalapok és érvek egyszerű megismétlése – A hivatkozott téves jogalkalmazás
meghatározásának hiánya – Elfogadhatatlanság (EUMSZ 256. cikk; a Bíróság alapokmánya, 58. cikk, első bekezdés; a Bíróság eljárási
szabályzata, 112. cikk, 1. §, c) pont) (vö. 34., 35. pont)
2.                     Fellebbezés – Jogalapok – A tények és a bizonyítékok értékelésének a Bíróság általi felülvizsgálata – Kizártság, kivéve az
elferdítés esetét (EUMSZ 256. cikk; a Bíróság alapokmánya, 58. cikk, első bekezdés) (vö. 43–45. pont)
3.                     Fellebbezés – Jogalapok – Először a fellebbezés keretében felhozott jogalap – Elfogadhatatlanság (A Bíróság alapokmánya, 58. cikk,
első bekezdés; a Bíróság eljárási szabályzata, 113. cikk, 2. §) (vö. 53. pont)
Tárgy
A Törvényszék (második tanács) T-403/10. sz., Brighton Collectibles kontra OHIM – Felmar ügyben 2011. szeptember 27-én hozott
azon ítélete ellen benyújtott fellebbezés, amellyel a Törvényszék elutasította az OHIM negyedik fellebbezési tanácsának a
Brighton Collectibles, Inc. és a Felmar közötti felszólalási eljárással kapcsolatban 2010. június 30-án hozott határozata
(R 408/2009-4. sz. ügy) ellen benyújtott keresetet – A közösségi védjegyről szóló, 2009. február 26-i 207/2009/EK tanácsi
rendelet (HL L 78., 1. o.) 8. cikkének (4) bekezdése – BRIGHTON közösségi szóvédjegy – Korábbi nemzeti szó- és ábrás védjegyeken
alapuló felszólalási eljárás – Indokolás hiánya a hivatkozott nemzeti jogok tekintetében.
Rendelkező rész
1)
A Bíróság a fellebbezést elutasítja.
2)
A Bíróság a Brighton Collectibles Inc.-t kötelezi a költségek viselésére.